27. april 2023 Nr. 436

**Kalaallit Nunaannut atuuttussamik nerisassat ilaasa mingutsinneqarsimanerat pillugu nalunaarut.**

Peqqussut nr. 523, 8. juni 2004-meersumi § 10, imm. 1, § 13, § 57, imm. 1, § 58 aamma § 69, stk. 3, naapertorlugit nerisassanut inatsimmik Kalaallit Nunaannut attuuttussanngortitsinermi imaattut aaliangerneqarput:

*Atuutitsivigineqartussat*

**§ 1.** Nalunaarut atorneqassaaq nerisassanut mingutsitsissutaasunik akoqartunut.

Imm. 2. Nalunaarut atuutissanngilaq suliffeqarfinnut, Kalaallit Nunaanuinnaq tunisassanik nerisassanik tunisassiortunut imal. suliffeqarfinnut uumasut atorlugit nerisassiortuunngitsunut.

*Aaliangersakkat nalinginnaasut*

**§ 2.** Nerisassat ilanngussaq 1-imi taaneqartut taamaallaat tuniniarneqarsinnaatitaapput, pineqartut ilanngussami akunut qummut killiliussat malillugit suliarineqarsimagunik.

Imm. 2. Bilag 1-imi qummut killiliunneqartut nerisassap nerineqarsinnaasortaanut atuutissapput, ilanngussamik allamik taasaqartoqarsimatinnagu.

*Panertuliat, kimikillisakkat aammalu akuleriiaaganngorlugit nerisasassiat*

**§ 3.** Nerisassanut qummut killiliussatut allanneqarsimasut atorneqartillugit, nerisassiat panertitat, kimikillisakkat, allatut suliarisimasat imal. akussanik ataatsimik amerlanerusunik akuneqarsimasut pineqarpata, makkulu mianerinerineqassapput:

1) Panertuliarinninnerit imal. kimikillisaanerit peqqutigalugit mingutsitsissutaasup kimeqassusianik allannguiffigineqarsimasut.

2) Suliareqqiinerit peqqutigalugit akuliussat kimeqassusiat allanngorsimatillugu.

3) Tunisassiaasut qanoq annertutigisumik akulersorneqarsimaneri.

4) Misissuinermi aaliangiinermi killiusut.

**§ 4.** Nerisassanut aqutsisoqarfik (Fødevarestyrelsen) pisortatigoortumik misissuippat, nerisassiornermik suliaqarfiusoq paasissutissanik sukumiinnerusumik paasissutissiisusianik saqqummiussissaaq nassuiarlugit panertitaasunut, kimikillisagaasunut, suliareqqitaasimasunut aamma/imal. akuleriiaarinernut atatillugu akuliunneqarsimasut qanoq annertutigisimasut.

Imm. 2. Nerisassanik suliaqarfiusoq qanoq kimittorneqarsimaneri kimikillisarsimaneriluunniit pillugit erseqqissunik paasissutissiinngippat imal. nerisassanik aqutsisoqarfik isumaqarpat nassuiaatigineqartut aallaavigalugit, saqqummiunneqartut naapertuuterpalunngitsut, taava nerisassanik aqutsisoqarfik nammineq paasissutisiat tunngavigalugit inissiissaaq qulakkeerumallugu peqqussutsimut tunngasut isumannaannerpaamik inissisimanissaat.

§ 5. §§ 3 aamma 4 atuutissapput, ilanngussaq 1-imi panertitanut, kimikillisakkanut, suliareqqitanut akuukkanulluunniit atatillugu inissiisoqarsimanngippat.

*Atuinissamut akoorinissamullu inerteqqusiinerit*

**§ 6.** Nerisassiat ilanngussaq 1-imi qummut killililiussaasut malillugit naapertuuttumik malinninngitsut, nerisassanut akussatut atoqqusaanngillat.

Stk. 2. Nerisassiat, ilanngussaq 1-imi qummut killiliussanik tunngaveqartut, qummut killiliussanik qaffasinnerusunik akulkersorneqassanngillat.

Stk. 3. Nerisassiat, immikkoortiteriffigineqartussaasut imal. allatut akusat mingutsisiterutaasut annikillisarniarlugit allatut suliarineqarsimasut, siusinnerusukkut nerisassianik allanik, toqqaannartumik atorneqarsinnaasunngorlugit pissarsiarineqartunngorsagaasunut akuliunneqassanngillat imal. atorneqarlutik nerisassianut akussatut.

Stk. 4. Nerisassiat, immikkoortiterneqarsimasut imal. akusaanerinik apparsaaniarluni akoorneqarsimasut, tuniniarneqarsinnaatitaapput, imatut suliarineqarsimagunik

1) toqqaannartumik nerineqarsinnaanngorlugit nerisassianut qummut killiliutitaasut malillugit akuneqarsimappata, tak. ilanngussaq 1, aamma

2) nerisassiat suliarineqarnerani allanik ajoqusiissutaasinnaasunik akoorneqarsimanngippata.

*Pisortatigoortumik nakkutilliinerit*

**§ 7.**Fødevarestyrelsip uumasunit nerisassiat akuliussisinnanermut qummut killiliussat naapertuuttumik malittarinnissimanermik misissuinermini, misissugassanik misiligutinik tigooqqaasarpoq ukiumut tigoqqaanissamut pilersaarusiaasoq naapertorlugu

*Aaqqissuinerit*

**§ 8**. Allatut inatsisiliaasut malillugit aaqqissuinerit ingerlanneqarsimanngippata, § 2, imm. 1, imal § 6 malillugit ingerlatsisimanngitsut, akiliisinneqarsinnaapput.

Imm. 2. Suliffeqarfimmit il.il (inatsisit malillugit akisussaasunit) unioqqutitsinerit akiliisitaanissamut akisussaatitaasinnaapput.

*Atuutsitsilerfissaq il.il .*

**§ 9.** Nalunaarut una atuutilissaaq ulloq 15. maj 2023.

Imm. 2. Kalaallit Nunaanni nerisassiat mingutsinneqarsimasut pillugit nalunaarut nr. 116, ulloq 26. september 2013-imeersoq atorunnaarsinneqarpoq.

Fødevarestyrelsen, ulloq 27. april 2023

NIKOLAJ VEJE

 /Isabel Queck